

**REPUBLIKA HRVATSKA**

 **IX. gimnazija**

 **Zagreb, Dobojska 12**

**Zagreb, 21. 6. 2023. godine**

IZVADAK

iz zapisnika s dvadeset i pete sjednice Školskog odbora IX. gimnazije održane

 21. 6. 2023. godine

D n e v n i r e d:

1. Usvajanje zapisnika s dvadeset i četvrte sjednice Školskog odbora
2. Donošenje Prijedloga odluke o dopuni djelatnosti IX. gimnazije
3. Donošenje odluke o usvajanju rebalansa financijskog plana za 2023. godinu
4. Izvješće o obavljenom nadzoru Prosvjetne inspekcije od 15. 6. 2023. godine
5. Razno

Ad.1.) Zapisnik s dvadeset i četvrte sjednice je jednoglasno verificiran.

Ad.2.) Dana 15. svibnja 2023. godine zaprimili smo Rješenje Ministarstva znanosti i obrazovanja kojim se IX. gimnaziji, Dobojska 12, Zagreb odobrava početak izvođenja programa prirodoslovno-matematičke gimnazije. Sukladno članku 118. st. 2 Zakona o odgoju i obrazovanju u osnovnoj i srednjoj školi, Školski odbor predlaže osnivaču promjenu djelatnosti i donošenje drugih odluka vezanih uz osnivačka prava, pa je slijedom navedenog potrebno donijeti prijedlog Odluke o dopuni djelatnosti IX. gimnazije koji će se potom dostaviti Gradskoj skupštini Grada Zagreba radi ishođenja njihove prethodne suglasnosti.

Školski odbor je jednoglasno donio prijedlog

O D L U K E

O DOPUNI DJELATNOSTI

IX. GIMNAZIJE

Ad.3.) Katarina Duspara, voditeljica računovodstva nazočnima je objasnila potrebu donošenja odluke o usvajanju rebalansa financijskog plana za 2023. godinu.

Školski odbor je jednoglasno donio

O D L U K U

o usvajanju rebalansa financijskog plana za 2023. godinu.

Ad.4.) Predsjednica Školskog odbora, obavjestila je članove o zaprimljenim Rješenjima Službe prosvjetne inspekcije Zagreb I.

Dana 15. lipnja 2023. godine u prostoru škole obavljen je nadzor prosvjetne inspekcije u dva predmeta, a isti je potaknut prigovorima na smanjenu ocjenu iz vladanja dvoje učenika IX. gimnazije.

Školski odbor je pročitano izvješće kao i obrazloženje ravnateljice primio na znanje.

Ad.5.) Ravnateljica škole je nazočne ukratko izvijestila o trenutnim projektima i aktivnostima koje se provode u školi.

 PREDSJEDNICA

 ŠKOLSKOG ODBORA

 Sonja Pospišil, prof.